جمهور باشقانی رجب طیب اردوغان اندونزیانین بالی آداسیندا کئچیریلن گ-20 لیدئرلر ایجلاسی چرچیوه‌سینده گؤروش‌لر کئچیریر.
جمهور باشقانی رجب طیب اردوغان بو چرچیوده امریکانین پرزیدنتی جو بایدن ایله بیر آرایا گلیب.
معلوماتا گؤره، گؤروش مطبوعاتا قاپا‌لی کئچیریلیب.
جمهور باشقانی ایله تیشیم ایداره‌سیندن وئریلن آچیقلامایا گؤره، گؤروشده تیجارت و تهلوکه‌سیزلیک مسئله‌لری باشدا اولماقلا ایکی اؤلکه آراسینداکی علاقه‌لر موذاکیره ائدیلیب.
گؤروش زامانی امریکا پرزیدنتی جو بایدن ایستانبولون ایستیقلال جاده سینده تؤره‌دیلن ترور آکتیندا حیاتینی ایتیرن‌لر ایله علاقه‌دار جمهور باشقانی رجب طیب اردوغانا باش ساغلیغی وئریب.
بولگه سل حادثه‌لرین ده قیمتلندیریلدیگی گؤروشده بایدن روسیا ایله اوکراینا آراسینداکی تاخیل دهلیزی مسئله‌سینده‌کی پروبلئمین حلی و تاخیل داشینماسی‌نین یئنی‌دن باشلاماسی اوچون گؤستردیگی سعی‌لره گؤره جمهور باشقانی رجب طیب تشککور ائدیب.
تورکیه ایله امریکا آراسیندا اف-16 پروسه سینی دستکلمه‌یه داوام ائده‌جک‌لرینی بیلدیرن امریکا پرزیدنتی بایدن تورکیه-‌نین سوئد-ین ناتو عضو‌لوگو پروسه سینده مهم بیر آکتور اولدوغونو دا بیلدیریب.
آغ ائوین بیاناتینا گؤره، گؤروشده ایستانبولدا تؤره‌دیلن ترور آکتی باشدا اولماقلا بولگه سل و قلوبال حادثه‌لر موذاکیره ائدیلیب.
ناتو متفیقی تورکیه-‌نین یانیندا اولدوق‌لارینی وورغولایان بایدن تورک خالقینا درین حزن ایله باش ساغلیغی وئریب.
تاخیل دهلیزینین روسیا-اوکراینا محاربه‌سی زامانی قلوبال ارزاق تهلوکه‌سیزلیگی‌نین یاخشیلاشدیریلماسی اوچون کریتیک اهمیت داشیدیغینی و سازیشین داوام ائتدیریلمه‌سی‌نین واجیب‌لیگینی وورغولایان بایدن جمهور باشقانی رجب طیب اردوغانا سازیشین یئنی‌لنمه‌سی اوچون گؤستردیگی سعی‌لره گؤره تشککور ائتدی.
قئید ائدک کی، جمهور باشقانی رجب طیب اردوغان همچنین فرانسا پرزیدنتی امانوئل ماکرونلا دا گؤروشوب. گؤروش مطبوعاتا قاپا‌لی کئچیریلیب.
جمهور باشقانی ایله تیشیم ایداره‌سیندن وئریلن آچیقلامایا گؤره، فرانسا پرزیدنتی ماکرون ایستانبول-دا تؤره‌دیلن ترور آکتیندا حیاتینی ایتیرن‌لر ایله علاقه‌دار جمهور باشقانی رجب طیب اردوغانا باش ساغلیغی وئریب.
تورکیه-فرانسا موناسیبت‌لری‌نین و بولگه سل مسئله‌لرین موذاکیره ائدیلدیگی گؤروشده جمهور باشقانی رجب طیب اردوغان ایکی اؤلکه آراسیندا تیجارتله یاناشی، ساوونما و انرژی سئکتورلاریندا امکداشلیغین اینکیشاف ائتدیریلمه‌سی‌نین اورتاق ماراق‌لارا خیدمت ائتدیگینی بیلدیریب.
گرگین سعی‌لردن سونرا تاخیل دهلیزی‌نین یئنی‌دن فعالیته باشلادیغینی بیلدیرن جمهور باشقانی رجب طیب اردوغان سازیشین داوام ائتدیریلمه‌سی اوچون آوروپا بیرلیگی‌نین دا اوزرینه دوشنی ائتمه‌سی‌نین واجیب‌لیگینی قئید ائدیب.
